****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 302-02/21-01/01

**URBROJ:** 2196/06-01-21-01

**Negoslavci,** 23.11.2021. godine

 Sukladno preporuci Pravobraniteljice za osobe s invaliditetom (POSI-2.15.4.-960/21-11-01, od 22.10.2021. godine) te u vezi sa Zakonom o pravobranitelju za osobe s invaliditetom („Narodne novine“ broj 110/07) i na temelju članka 32., stavka 2., točke 2. Statuta Općine Negoslavci (Službeni glasnik Općine Negoslavci broj 01/21), Općinski načelnik Općine Negoslavci dana 23.11.2021. godine donosi

**ODLUKU**

**o imenovanju povjerenika za osobe s invaliditetom za područje Općine Negoslavci**

**Članak 1.**

Imenuje se Živko Vukosavljević, Viši upravni referent, povjerenikom za osobe s invaliditetom za područje Općine Negoslavci (u daljem tekstu: povjerenik).

**Članak 2.**

Povjerenik obavlja sljedeće poslove:

1. koordinira, potiče, predlaže i prati provođenje mjera i aktivnosti usmjerenih na poboljšanje položaja osoba s invaliditetom i identificiranje njihovih potreba na području Općine,
2. sudjeluje u izradi Strategije Općine za izjednačavanje mogućnosti za osobe s invaliditetom, te predlaže mjere poboljšanja položaja osoba s invaliditetom pri donošenju ostalih akata koje se tiču osoba s invaliditetom.

**Članak 3.**

 Kontakt podaci lokalnog kordinatora:

* e-mail: opcina.negoslavci@gmail.com
* službeni telefon: 032/517-054

**Članak 4.**

Ova Odluka stupa na snagu danom donošenja i objavit će se u Službenom glasniku Općine Negoslavci i na web stranici Općine Negoslavci.

**Općinski načelnik:**

Dušan Jeckov